טאריק עבדול-ואהד

טאריק עבדול-ואהד (בצרפתית: Tariq Abdul-Wahad; נולד כאוליבר מייקל סיינט-ג'ין ב-3 בנובמבר 1974) הוא כדורסלן צרפתי ששיחק בעבר בליגת ה-NBA.

קריירה 
עבדול-ואהד נולד בצרפת להורים שהיגרו מגיאנה הצרפתית. הוא שינה את שמו לטאריק עבדול-ואהד לאחר שהתאסלם בשנת 1997. טאריק היה השחקן הצרפתי הראשון ששיחק ב-NBA. בתחילה שיחק עבדול-ואהד באוניברסיטת מישיגן, אך לאחר מכן עבר למכללה בסן-חוזה ובשנת 1997 נבחר בדראפט על ידי הסקרמנטו קינגס. הוא נודע כשחקן הגנתי אך בעקבות פציעות רבות מהן סבל הספיק לשחק רק 236 משחקים מתוך 788 במדי הקינגס. בשנת 2005 נכלל עבדול-ואהד ברשימת שחקני המילואים של הדאלאס מאבריקס אך שוחרר במחנה האימונים שקדם לעונת 2005/2006. עבדול-ואהד הוזמן בנובמבר 2006 לקבוצה האיטלקית קלימאמיו בולוניה למבחנים, אך לא הוחתם לבסוף.

חולצתו במכללה שבסן-חוזה עם הסיפרה 3 הוצאה בשנת 2002 משימוש והיא תלויה בהיכל התהילה של המכללה עם שמו הראשון, השם שבו השתמש כשהיה במכללה.

עונתו הטובה ביותר של טאריק עבדול-ואהד בליגת ה-NBA הייתה עונת 1998/1999 בקבוצת סקרמנטו קינגס. הוא שיחק בחמישייה הפותחת בשנה בה נחשבה הקבוצה למלהיבה, אם לא המלהיבה ביותר, ב-NBA. הקינגס הצליחו להפעיל לחץ על הפייבוריטית, היוטה ג'אז, אך לבסוף הפסידו להם במשחק החמישי והאחרון של הסדרה.

קישורים חיצוניים

 

 פרופיל השחקן באתר ה-NBA

כדורסלני סקרמנטו קינגס
כדורסלני אורלנדו מג'יק
כדורסלני דנוור נאגטס
כדורסלני דאלאס מאבריקס
כדורסלנים צרפתים
מתאסלמים צרפתים
כדורסלני אוניברסיטת מישיגן
בחירות דראפט של סקרמנטו קינגס
צרפתים שנולדו ב-1974